《夜合》
清代·弘历

夜合朝开，佳荫绿苔。朝开夜合，孰与启阖。形形色色皆天公，天如有意天应穷。

倚栏吟把夏过半，但觉头信争殷红。明霞剪剪正新染，绿玉篸篸间晚烘。

年年花叶常如是，岂必傲寒始君子。试看岱岳五大夫，至今亦剩空名耳。

由来名与实俱传，彭殇毕竟原齐年。何必流阴叹今昔，眼前景物堪周旋。

对时眉锁独无恺，不必閒愁愁有在。万卉生生不让时，嘉禾无雨焉能待。